— 277 — 



ils devront mander des plus suffisans fevres d'icelle et lyre le 

 dit fer bien et loyalement, qu'il soit bon et convenable ainsy 

 qu'il appartient, et mettre le refus à part. 



Item, devront faire à faire tous ouvrages de forges nécessaires 

 du commun de la ditte Saulnerie, comme les apprests pour les 

 baissives, ferremens de rouages et autres, et faire faire la 

 cedule aux ouvriers par le clerc portier du rolle. 



Item, ne pourront faire faire aisemens de fer pour les hostels 

 de la Saulnerie s'ils ne voyent premièrement les vieux, si ce 

 n'estoit par ordonnance du conseil, et aussy ne pourront faire 

 ny souffrir faire aucuns ouvrages pour personne quelconque, si 

 ce n'est pour ceux qui demeurent en la ditte Saulnerie, et par 

 la manière que dit est. 



Item, devront visiter les fevres aux forges et sçavoir ce qu'ils 

 font chacun jour, et qu'ils soient bien garnis de verges, de clous 

 et de tout ce qui leur est nécessaire. 



Les gaites devront estre quatre qui ne se devront partir de 

 la Saulnerie sans congé, et devront tousjours estre les deux à 

 la porte et les autres par la Saulnerie comme en Rousières, sur 

 les bans et es poternes quand l'on jette terre en la rivière, ou 

 en la charbonnière à mesurer le charbon. 



Item, doivent avoir clefs de toutes les portes de la Saulnerie 

 contraires et despareilles à celles du portier, et chacun soir fer- 

 mer de leur mains toutes les portes et poternes d'icelle Saul- 

 nerie, et sçavoir quantes barnes bouillent et les rapporter, et 

 crier haut : « Il bout tant de barnes », et les nommer. 



Item devront gésir tous les quatre en la ditte Saulnerie et 

 devront les deux veiller en icelle jusques à minuit, et les deux 

 autres jusques au jour, pourvoir que dommage n'avienne du feu, 

 que l'on ne meffassse aucunement, et que ceux qui bouillent 

 fassent bien leurs œuvres. 



Item, devront estre à délivrer la muyre du grand puis aux 

 rentiers de la Chauderette, et fermer le rouage à la clef que le 

 portier garde jusques à ce que la ditte muyre soit tournée, et 

 après faire rapporter le chevillon chez le portier et ouvrir le 

 rouage, et crier à la porte : « L'on a délivré tant à la Chauderette. » 



Item, devra estre l'un d'eux à mesurer le charbon en la char- 

 bonnière, et estre si près de la bouille que l'on ne puisse mef * 



